Številka: 1101-10/2021/1

Datum: 28.6.2021

Na podlagi 25. člena Zakona o delovnih razmerjih (Uradni list RS, št. 21/2013, 78/2013 – popr., 47/2015 – ZZSDT, 33/2016 – PZ-F, 52/2016, 15/2017 – odl. US, 22/2019 – ZPosS, 81/2019 in 203/2020 – ZIUPOPDVE) Agencija RS za kmetijske trge in razvoj podeželja, Dunajska 160, 1000 Ljubljana, objavlja prosto delovno mesto:

**SERVISER IV (šifra delovnega mesta 641) v Oddelku za kadrovske in finančno materialne zadeve, v Službi za splošne zadeve; pri prijavi se sklicujte na št. 1101-10/2021**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* imeti končano srednje poklicno izobraževanje/srednja poklicna izobrazba;
* najmanj 4 mesecev delovnih izkušenj.

Poleg navedenega pogoja mora kandidat izpolnjevati splošne pogoje, ki jih urejajo predpisi s področja delovnega prava.

Delovno področje:

* opravljanje manjših popravil na objektih, napravah in opremi;
* spremljanje stanja objektov, naprav, poslovnih prostorov in prevoznih sredstev;
* obveščanje o stanju objektov, naprav, poslovnih prostorov in prevoznih sredstev.

Naloge se nanašajo na opravljanje tekočih vzdrževalnih del na objektih, napravah, poslovnih prostorih, prevoznih sredstvih (službena osebna vozila) in vzdrževanje osnovnih sredstev.

Prijava na prosto delovno mesto mora biti obvezno pripravljena in oddana na obrazcu z oznako JO, ki je priloga tega natečaja z natančno izpolnjenimi vsemi rubrikami in podpisanimi izjavami in verodostojnimi listinami, ki izkazujejo delovne izkušnje.

Z izbranim kandidatom bo sklenjeno delovno razmerje za nedoločen čas, s polnim delovnim časom.

Prijave na prosto delovno mesto morajo poleg obrazca (JO) vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da za namen te javne objave dovoljuje Agenciji RS za kmetijske trge in razvoj podeželja pridobitev podatkov iz 2. točke iz uradne evidence.

Strokovna usposobljenost kandidatov se bo presojala na podlagi priloženih izjav, na podlagi osebnega pogovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo delo opravljal na strokovno tehničnem delovnem mestu. Izbrani kandidat bo delo opravljal v prostorih Agencije RS za kmetijske trge in razvoj podeželja, Dunajska 160, 1000 Ljubljana.

Kandidati vložijo prijavo v pisni obliki na obrazcu z oznako JO, ki jo pošljejo v zaprti ovojnici z označbo: »javna objava št. 1101-10/2021« na naslov: Agencija Republike Slovenije za kmetijske trge in razvoj podeželja, Služba za splošne zadeve, Oddelek za kadrovske in finančno materialne zadeve, Dunajska 160, 1000 Ljubljana in sicer v roku 3 dni po objavi na Zavodu RS za zaposlovanje in osrednjem spletnem mestu državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: zaposlitve.aktrp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI.

Informacije o izvedbi postopka lahko prejmete na tel. št. 01 580 77 88.

Opomba: V besedilu javne objave uporabljeni izrazi zapisani v moški slovnični obliki, so uporabljeni kot nevtralni za ženske in moške.